Odpoved na otazku:
Myslite si, ze je mozne obmedzit/ohranicit vyvoj AI etickym kodexom?

Nemyslím, že je možné ohraničiť alebo obmedziť vývoj AI etickým kódexom globálne, tak ako nie je možné obmedziť vývoj jadrových zbraní, klonovanie ľudí, či ďalších technológií. Ale určite je možné to spraviť v nejakej obmedzenej miere a pokúšať sa stále o globálnu dohodu. 
Výzvou v tomto prípade je, že AI sa stále vyvíja a nevieme odhadnúť dopady aj preto, lebo to nie je jednoúčelová technológia, ale pomáha vylepšovať viac menej čokoľvek na svete. V prípade AI nejde len o bežnú diskusiu o známych nepriaznivých použitiach, ale aj o formovanie prostredia, v ktorom sme a budeme, keďže AI je už dnes takmer všade. 
Európska komisia pristupuje k tejto otázke na základe identifikovania rizík a rozdeľuje produkty, ktoré využívajú AI do viacerých skupín a pre tieto definuje povinnosti dodávateľov (pozri AI Act). Je to v tejto situácii veľmi dobrý prístup, avšak vykonateľnosť a užitočnosť tejto regulácie sa ukáže až na detailoch. A tam je dnes ešte stále veľa otvorených otázok, aj v súvislosti s generatívnou umelou inteligenciou a systémami na všeobecne použitie (angl. general-purpose AI systems).  


